b'\n_START_ARTICLE_\nCarmen Kass\n_START_SECTION_\nModellkarriere\n_START_PARAGRAPH_\nKass ble f\xc3\xb8dt i Tallinn, Estland og vokste opp i Paide. Kass flyttet til Paris som atten\xc3\xa5ring og ble havnet fort p\xc3\xa5 forsidene til franske og amerikanske Vogue, australske Elle, britiske Image, Madame Figaro og franske Num\xc3\xa9ro._NEWLINE_Karrieren hennes ble startet av Anna Wintour og innen 1999 gikk Kass p\xc3\xa5 \xc2\xabcatwalken\xc2\xbb for designere som Marc Jacobs, Michael Kors, Calvin Klein, Ralph Lauren, Donna Karan og Dolce & Gabbana, og ble avbildet i reklamer for Klein, Chanel, Gucci, Donna Karan, Dsquared2, Versace, Givenchy, Fendi, Max Mara, Valentino, Ralph Lauren og til og med General Motors. Hun var ansiktet til Christian Diors parfyme J\'adore. I 2007 alene hadde hun ti oppdrag hos notable designere for v\xc3\xa5r- og sommerkolleksjoner. Hun har n\xc3\xa5 inng\xc3\xa5tt en avtale med Max Factor._NEWLINE_Kass ble tildelt prisen Model of the Year av Vogue i 2000 VH1/Vogue Fashion Awards. Mens hun jobbet som modell i New York gikk hun p\xc3\xa5 Lee Strasberg Institute.\n_START_SECTION_\nAndre bedrifter\n_START_PARAGRAPH_\nI 2004 spilte Kass i det estiske mordmysteriet T\xc3\xa4na \xc3\xb6\xc3\xb6sel me ei maga ("We Won\'t Sleep Tonight"; titulert "Set Point" i den internasjonale utgaven)._NEWLINE_I februar 2004 ble hun medlem av det styrende politiske partiet Res Publica. Kass pr\xc3\xb8vde \xc3\xa5 bli tatt opp i EUs parlament etter at Estland ble medlem av EU i mai 2004. Dette gikk ikke igjennom._NEWLINE_Kass spiller ogs\xc3\xa5 sjakk og ble valgt til president i det estiske sjakkforbundet i 2004. Hun ledet ogs\xc3\xa5 kampanjen for \xc3\xa5 f\xc3\xa5 sjakk-OL til Tallinn i 2008, men denne gikk til Dresden, Tyskland.\n_START_SECTION_\nPersonlig liv\n_START_PARAGRAPH_\nKass og hennes s\xc3\xb8skenflokk ble oppdratt kun av hennes mor, Koidu P\xc3\xb5der. Hennes eldre s\xc3\xb8ster, Victoria De Luna, giftet seg med sanger Joel De Luna. Paret ble separert i 2004 etter at de begge ble anmeldt og d\xc3\xb8mt for narkotikasmugling. Hennes eldre bror Kutty Kass er eiendomsmegler._NEWLINE_Kass har v\xc3\xa6rt sammen med Leonardo DiCaprio og restauranteier Richie Akiva. Hun er for tiden involvert med den tyske sjakkspilleren Eric Lobron.'